Zell LU

Zell estas urbo kaj komunumo en la distrikto Willisau en Kantono Lucerno, Svislando. Ĝi havis 1924 loĝantojn je la 31-a de decembro 2008.

 Geografio 
Zell situas ĉe la bordo de la rivero Luthern unu el la fontriveroj de Wigger. La komunumo konsistas krom el la ĉefvilaĝo Zell-Dorf el la vilaĝoj kaj setlejoj Briseck, Hüswil, Hällershof, Bründlen kaj Hünkihof.

La teritorio de la komunumo etendiĝas sur areo de 13,87 km², de kiuj 22,8% estas kovritaj de arbaro, 68,0% servas por agrikulturo kaj 8,9% por setlejoj.

 Najbaraj komunumoj 
Zell limas en nordo al la eksklavo Lingi de la komunumo Ebersecken, en nordoriento al Ohmstal, en oriento al Gettnau, en sudoriento al Willisau, en sudo al Ufhusen, kaj en okcidento al Fischbach.

 Trafiko 
La komunumo estas konektita al la publika transportreto per du stacidomoj ĉe la trajnlinio de Lucerno al Langenthal, nome Zell kaj . Krome en Zell troviĝas la krucpunkto de pluraj buslinioj.

La plej proksima alveturejo al la svisa aŭtovojo A2 troviĝas sudoriente en distanco de 12 kilometroj en Dagmersellen.

 Historio 
La unua dokumenta mencio de Zell datiĝas el la jaro 1275 kiel Celle.
Ĝis la jaro 1407 Zell troviĝis kiel parto de la Grafejo Willisau sub habsburga regado. En la jaro 1407 la urbo Lucerno aĉetis la grafejon, kaj ĝi fariĝis lucerna kamparvoktejo ĝis la Helveta Revolucio en la jaro 1798. La komunumo nun dum kvin jaroj apartenis al la Helveta Respubliko kaj ek de 1803 al la distrikto Willisau de Kantono Lucerno.

 Bildaro 

 Vidu ankaŭ 
 Zell
 Zell LU (stacidomo)
 Hüswil (stacidomo)

 Eksteraj ligiloj 

 Oficiala retejo de la komunumo Zell
 Profilo de Zell en la retejo de Kantono Lucerno